หนูไปออกกำลังกายมา เมื่อ 2 วันที่แล้ว หลังจากนั้นก็รู้สึกปวดท้องน้อย ขยับตัวจะรู้สึกเลย รู้สึกว่าท้องน้อยบวม และแข็งทั้งที่ยังไม่ได้กินอะไร ปวดฉี่บ่อย แต่ก็ฉี่ออกไม่เยอะ ปกติประจำเดือนมาช่วงกลางเดือนไม่ทราบว่าหนูเป็นอะไรหรือป่าวคะ ไม่สบายใจเลย ส่วนตัวเคยไปหา เคยบอกแค่ว่าเราเป็นถุงรังไข่หลายใบ
สวัสดีค่ะ อาการปวดท้องน้อย อาจเกิดได้จากหลายสาเหตุ เช่น- มดลูกอักเสบ อุ้งเชิงกรานอักเสบ ซึ่งจะมีตกขาวที่ผิดปกติร่วมด้วย และอาจมีเจ็บขณะมีเพศสัมพันธ์ มีเลือดออกจากช่องคลอดผิดปกติ ปัสสาวะผิดปกติ มีไข้ อ่อนเพลีย- ลำไส้อักเสบเฉียบพลัน มักมีอาการคลื่นไส้ อาเจียน ถ่ายอุจจาระเหลวร่วมด้วย- หากปวดท้องน้อยด้านขวา อาจเกิดจากไส้ติ่งอักเสบ แต่อาการปวดจะเป็นแบบต่อเนื่องและจะรุนแรงขึ้นเรื่อยๆ ภายใน 24-48 ชั่วโมง รวมทั้งมีไข้ คลื่นไส้ อาเจียนร่วมด้วย- กระเพาะปัสสาวะอักเสบ นอกจากปัสสาวะบ่อยแล้ว จะมีอาการมีปัสสาวะแสบขัด ปัสสาวะไม่สุด ปัสสาวะขุ่น ปัสสาวะมีเลือดปน เป็นต้น- มีซีสต์หรือเนื้องอกที่มดลูกหรือรังไข่- ผลข้างเคียงจากการใช้ยาฮอร์โมน เช่น ยาคุมกำเนิด ยาฉีดคุมกำเนิด ยาสตรี หรือสมุนไพรต่างๆ เป็นต้น-กล้ามเนื้อผนังหน้าท้องอักเสบจากการบาดเจ็บที่เกิดจากการออกกำลังกายมากไป ออกผิดท่า หรือใช้งานหนัก โดยอาการปวดจะเกิดในบางท่าทาง และดีขึ้นในบางท่าทาง มักมีจุดกดเจ็บที่ชัดเจนสำหรับการมีถุงน้ำในรังไข่หลายใบ ไม่ได้เป็นสาเหตุที่ทำให้เกิดอาการปวดท้องน้อยแบบแับพลันทันทีเนื่องจากมีประวัติของการออกกำลังกายมาก่อน แล้วเกิดอาการตามมา อีกทั้งอาการปวดเกิดตามการขยับตัว หากไม่ได้มีอาการอื่นๆ ร่วมอีก ก็น่าจะเกิดจากการอักเสบของกล้ามเนื้อได้ ดังนั้น ในช่วงนี้ ควรงดออกกำลังกายไปก่อน งดการยกของหนัก งดการทำงานที่ต้องก้มๆ เงยๆ และอาจใช้น้ำอุ่นประคบบริเวณหน้าท้อง เป็นต้นหากอาการปวดท้องน้อยไม่ดีขึ้น หรือมีอาการอื่นๆ ร่วมด้วย ก็ควรไปพบแพทย์เพื่อตรวจค่ะ